Nalle Puhin Seikkailu

thumb|250px|Alkuperäisiä Nalle Puh -leluja. Vasemmalta oikealle: [[Tikru, Kengu, Nalle Puh, Ihaa ja Nasu.]]

Nalle Puh on englantilaisen kirjailijan A. A. Milnen (1882–1956) luoma satuhahmo. Milne kirjoitti Nalle Puhista kaksi kirjaa: Winnie the Pooh (1926, Nalle Puh) ja The House at Pooh Corner (1928, Nalle Puh rakentaa talon). Sen lisäksi Nalle Puh esiintyy myös Milnen kahdessa runokirjassa When We Were Very Young ja Now We Are Six. Myöhemmin Nalle Puh on tullut tunnetuksi Disney-yhtiön piirroselokuvista, animaatiosarjoista ja sarjakuvista.

A. A. Milnen Nalle Puh -tarinoiden pohjana olivat hänen poikansa Christopher Robin Milnen lelueläimet. Nalle Puh eli englanniksi Winnie-the-Pooh oli nimetty Lontoon eläintarhan Winnipeg-karhun mukaan. Winnipeg oli kanadalainen mustakarhu, joka oli tullut Pohjois-Amerikasta Eurooppaan ensimmäisen maailmansodan aikana kanadalaisen rykmentin maskottina ja jäänyt sodan jälkeen Lontoon eläintarhaan. Nimensä se oli saanut samannimisestä Kanadan kaupungista.

Nalle Puhin suomenkielisenä ääninäyttelijänä toimii Jarmo Koski.

Milnen Nalle Puh -kirjojen hahmot

 * Nalle Puh (Winnie-the-Pooh), pieniälyinen ja hunajaa rakastava nalle, joka on taipuvainen filosofisiin mietelmiin ja lorujen keksimiseen.
 * Nasu (Piglet), pieni ja arka porsas. Nalle Puhin paras ystävä.
 * Kani (Rabbit), touhukas ja määräilevä kaniini, joka rakastaa organisointia.
 * Pöllö (Owl), arvokas pöllö, jota sekä hän itse että muut pitävät (usein hatarin perustein) metsän viisaimpana eläimenä.
 * Ihaa (Eeyore), synkkä ja surumielinen aasi, jonka häntä on kiinni naulalla.
 * Tikru (Tigger), ylienerginen tiikeri, jonka lempipuuhaa on pomppiminen, usein muiden eläinten päälle.
 * Kengu (Kanga), lempeä kenguruäiti.
 * Ruu (Roo), Kengun peloton ja touhukas poikanen, joka usein innostuu asioista liikaakin.
 * Risto Reipas (Christopher Robin), suunnilleen 8-vuotias poika, joka käy koulua. Hän myös omistaa Puhin. Saanut nimensä Christopher Robin Milneltä.

Nalle Puh, Nasu, Ihaa, Tiikeri, Kengu ja Ruu perustuvat suoraan Milnen pojan lelueläimiin. Kani ja Pöllö sen sijaan ovat Milnen keksintöä. E. H. Shepardin piirroksissa muut hahmot on piirretty leluiksi, mutta Kani ja Pöllö oikeiksi eläimiksi. Tämä tulee esille myös itse tekstissä: kirjassa Nalle Puh rakentaa talon Kani toteaa Pöllölle, että vain heillä kahdella on aivot ja "muiden päissä on purua." Nalle Puh kumppaneineen asuu Puolen hehtaarin metsässä, jonka esikuvana oli puolestaan Ashdownin metsä lähellä Milnen perheen kotitaloa.

Milne myös sijoitti kirjoihinsa poikansa Christopher Robinin. Ensimmäisessä kirjassa Nalle Puh on kehyskertomus, jossa Milne kertoo Puh-tarinoita pojalleen, ja myös kirjan Nalle Puh rakentaa talon esipuheessa annetaan ymmärtää, että kirjan kertomukset ovat syntyneet Milnen pojalleen keksiminä tarinoina. Kaikki neljä kirjaa on kuvittanut E. H. Shepard, joka otti piirroksiinsa mallia sekä alkuperäisistä Christopher Robinin leluista että Ashdownin metsästä.

Nykyisin pieniälyinen, mutta hyväntahtoinen nalle tunnetaan paitsi Milnen alkuperäisistä kirjoista myös Disney-yhtiöiden tuottamista sarjakuvista, elokuvista ja televisiosarjoista. Disneyn vuonna 1977 valmistunutta koko illan elokuvaa The Many Adventures of Winnie the Pooh (suom. Nalle Puh) pidetään lasten piirroselokuvan klassikkona. Disney-elokuvien myötä joukkoon astui myös aivan uusi, Milnen alkuperäisissä kirjoissa esiintymätön hahmo, Myyrä.

Christopher Robinin lelukarhu on nykyään näytteillä Donnell Library Centerin (New York City Libraryn) Central Children's Roomissa, missä eläkepäiviään viettävät myös Nasu, Kengu, Tiikeri sekä Ihaa.

thumb|Puuveistoksessa Risto Reipas, Nalle Puh, Nasu ja Tikru

Elokuvat, televisiosarjat ja videopelit

 * Disneyn elokuvat
 * 1966: Nalle Puh ja hunajapuu (Winnie the Pooh and the Honey Tree)
 * 1968: Nalle Puh ja tuulinen päivä (Winnie the Pooh and Blustery Day)
 * 1974: Nalle Puh ja Tiikeri kans! (Winnie the Pooh and Tigger Too!)
 * 1977: Nalle Puh (The Many Adventures of Winnie the Pooh) (koostettu aikaisemmista lyhytelokuvista, mukana on myös uutta materiaalia)
 * 1983: Winnie the Pooh and Day for Eeyore
 * 1985: Winnie the Pooh and Friends
 * 1997: Nalle Puh ystävää etsimässä
 * 1999: Nalle Puh – yhtä juhlaa
 * 2000: Tiikerin oma elokuva (The Tigger Movie)
 * 2002: Nalle Puhin joulu
 * 2003: Nasun suuri elokuva
 * 2004: Nalle Puh – kevät ja Ruu
 * 2005: Nalle Puh ja Möhköfantti (Pooh's Heffalump Movie)
 * 2005: Nalle Puh ja Möhköfantin halloween
 * 2011: Nalle Puhin elokuva (Winnie the Pooh)
 * Disneyn televisiosarjat
 * Welcome to Pooh Corner (Disney Channel, 1983–1995)
 * Nalle Puhin uudet seikkailut (The New Adventures of Winnie the Pooh) (ABC, 1988–1991)
 * Puhin kirja (Disney Channel, 2001–2002)
 * Ystäväni Tiikeri & Nalle Puh (My Friends Tigger & Pooh) (Disney Channel, 2007–2010)


 * Soyuzmultfilmin televisiosarja
 * 1969-1972 Vinni Puh (Винни-Пуx)


 * Videopelit
 * Winnie the Pooh in the Hundred Acre Wood (1986)
 * Winnie the Pooh Adventures
 * Tigger's Honey Hunt (2000)
 * Party Time with Winnie the Pooh (2001)
 * Pooh & Tigger's Hunny Safari
 * Winnie the Pooh Pre-School
 * Winnie the Pooh Kindergarten
 * Piglet's Big Game (2003)
 * Winnie the Pooh's Rumbly Tumbly Adventure (2005)
 * Ready to Read with Pooh
 * Kingdom Hearts -sarja (Puolen Hehtaarin metsä on yksi sen maailmoista)
 * Winnie the Pooh and red winnie (2010)

Katso myös

 * Möhköfantti
 * Tärppä

Kirjallisuutta

 * Sibley, Brian: Eläköön Nalle Puh! Juhlakirja koko maailman parhaalle karhulle. Suomentanut Pirkko Biström. WSOY, 2001.

Aiheesta muualla

 * Nalle Puh -tietokanta
 * Nalle Puh juhlii 80-vuotissynttäreitään. Turun sanomat 14.10.2006.
 * Tuomo Karhu: Nalle Puh – nallejen nalle. Turun sanomat 1.3.2006.
 * YLE Elävä arkisto: Näytteitä Radiomafian Nalle Puh -kuunnelmasta

Vinni-Pux Winnie-the-Pooh Winnie-the-Pooh Winnie the pooh Віні-Пух Віні-Пух (герой) Мечо Пух Winnie-the-Pooh Medvídek Pú Winnie-the-Pooh Peter Plys Pu der Bär Karupoeg Puhh Winnie-the-Pooh Winnie the Pooh Winnie-la-Pu fa:وینی د پو Winnie l'ourson 곰돌이 푸 Winnie Pooh Winnie the Pooh פו הדוב Winnie ille Pu Winnie-the-Pooh Mikė Pūkuotukas Micimackó (regényszereplő) Winnie de Poeh クマのプーさん Ole Brumm Ole Brumm Kubuś Puchatek Ursinho Puff Винни-Пух Winnie the Pooh Nalle Puh Pooh Garcia วินนี่ เดอะ พูห์ Winnie-the-Pooh Winnie-the-Pooh Вінні Пух 小熊維尼